Complicaţiile apar numai dacă diabetul este neglijat. O persoana care îşi ţine sub control nivelul glicemiei are un risc mai mic de a dezvoltă complicaţii cronice, iar dacă acestea apar, se vor instala târziu, după o lungă evoluţie a bolii. Pe de altă parte, o persoană neglijentă poate ajunge în scurt timp la invaliditate (orbire, amputaţii, dializa).
Complicaţiile cronice clasice sunt:
-Microvasculare, prin afectarea vaselor mici din organism (de la nivelul retinei, rinichiului și picioarelor)
-Macrovasculare, prin afectarea vaselor de calibru mai mare, ducând la infarct de miocard, accident vascular cerebral sau arteriopatie cronică a membrelor inferioare.
Conform studiilor de specialitate, complicaţiile microvasculare pot fi prevenite printr-un control strict al glicemiilor, însă nu există dovezi la fel de puternice când vine vorba de complicaţiile macrovasculare. Cu toate acestea, hiperglicemia este doar unul dintre factorii de risc care trebuie monitorizaţi și controlaţi. Trebuie acordată atenţie inclusiv tensiunii arteriale și colesterolului.